**ҚР МСМ МК «Темірбек Жүргенов**

 **атындағы Қазақ ұлттық өнер**

 **академиясы» РММ ректоры**

 **А.Сатыбалдыға**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**« »\_\_\_\_\_\_\_\_\_2022 ж.**

**Т. Қ. ЖҮРГЕНОВ АТЫНДАҒЫ ҚАЗАҚ ҰЛТТЫҚ ӨНЕР АКАДЕМИЯСЫ**

**«Театр өнері» факультеті**

**«Сценография» кафедрасы**

**«ДАРЫНДЫ СЦЕНОГРАФ»**

**ТАЛАПКЕРЛЕРГЕ АРНАЛҒАН**

**РЕСПУБЛИКАЛЫҚ БАЙҚАУДЫҢ**

**ЕРЕЖЕСІ**

1. **Жалпы ережелер**

1.1 Байқау талантты талапкерлер қабылдау мақсатында сценограф-талапкерлерге арналып Қазақ ұлттық өнер академиясының «Театр өнері» факультеті және «Сценография» кафедрасымен ұйымдастырылады.

Байқаудың I, II, III дәрежелі жеңімпаздары Т.Жүргенов атындағы Қазақ ұлттық өнер академиясына ШЫҒАРМАШЫЛЫҚ ЕМТИХАНСЫЗ қабылданады.

1.2 Байқаудың мақсаты:

* барлық қатысушыларды болашақ абитуриенттер тізіміне қосу;
* жас сценографтардың шығармашылық қабілетін қолдау және дамыту;
* дарынды жастарды анықтап, марапаттау;
* І,ІІ,ІІІ орын алған байқау лауреаттарына Т.Жүргенов атындағы Қазақ ұлттық өнер академиясының «Сценография» білім беру бағдарламасы бойынша 2022-2023 оқу жылындағы қабылдау емтихандарына жеңілдік беріледі, яғни шығармашылық емтиханнан жоғарғы балл қойылып, тек кешенді тестілеуден ғана өтеді.
	1. Байқауды өткізу үшін ұйымдастыру комитеті құрылады; ол комитеттің құрамы Т.Жүргенов атындағы Қазақ ұлттық өнер академиясының ректорымен бекітіледі және «Сценография» кафедрасының профессорлық-оқытушылық құрамы (ПОҚ) мүшелерінен тұрады.

1.4. Қазылар алқасын, қазылар алқасының төрағасын және хатшысын Т. Қ. Жүргенов атындағы Қазақ ұлттық өнер академиясының ректорының бұйрығымен бекітіледі.

**2. Байқауды өткізу шарттары**

2.1. Байқауға Қазақстан Республикасының болашақ талапкерлерінің барлығы қатыса алады.

2.2. Байқауға қатысуға жіберілген өтінім парақтарын Ұйымдастырушы комитет қарастырады

2.3. Байқауға қатысуға тілек білдірушілер өтінім парақтарын толық және дұрыс толтыруы қажет. Байқауға жіберілген шығармашылық жұмыстарды байқау өткізілу барысында өзгертуге болмайды.

2.4. Байқауға қатысуға тілек білдірушінің қолы қойылған өтінім қағазы оның байқаудың өткізілу реті және шарттарымен толық келісімін білдіреді

2.5. 1-ші тур: 2023 жылдың 18-шы ақпанға дейін саны 10-нан кем емес кез келген бейнелеу техникасында орындалған шығармашылық жұмыстарын жіберуі керек.

2-ші тур:

«Сценография» бағытында дайындау бағдарламасына түсуге үміткерлер қай мамандандыруға түскісі келетініне байланысты (мультимедиялық сценографияға ма, сахналық гримге ме) қазақ халық дастаны, ертегілері, аңыздары, мифтері немесе пьесалары негізінде (*мысалы:* «Алпамыс батыр», «Ер-Төстік», «Қыз-Жібек», «Алдар Көсе», «Қожанасыр») бір эскиз салуы қажет: сахна декорациясының *немесе* кейіпкер гримі. Эскизді орындау техникасы мен шығарма жанры қатысушының қалауы бойынша. II-ші тур Zoom-форматта өткізіледі, тапсырманы орындауға 2 (екі) сағат уақыт беріледі. Zoom-ға кіру сілтемесі қатысушының өзіне жіберіледі.

2.6. Қажетті материалдарды қатысушылардың өздері қамтамасыз етеді (қағаз, кенеп, картон, қылқаламдар, қарындаштар, майлы немесе акварель бояулар және т.б.)

2.7. Техникалық проблемаларды болдырмау мақсатында қатысушылар MP3-форматта сақталған бейнематериалды USB флеш-картасымен жеткізуді қамтамасыз етуі керек және кафедраның kaznai\_scenography@mail.ru электрондық почтасына «Сценографтар байқауына өтінім және видео» атты хат тақырыбымен жіберуі қажет

2.8. Ұйымдастырушы комитет Байқау қатысушыларын шеберханаларды, техникалық жабдықтарды және материалдармен пайдалануға бермейді.

2.9. Ұйымдастырушы комитет Байқау қатысушыларын қандай да бір сақтандыру түрлерімен қамтамасыз етпейді.

2.10. Ұйымдастырушы комитет Байқауға қатысушылардың бейнематериалдарын және олардың композицияларын байқауға қатысушыларға төлемақы жасамай теледидарда, интернетте, әлеуметтік желілерде көрсету, бейне- және кинотүсірілім жасау, бейнежазба тасушы құралдарға жазу және әрі қарай тарату құқығын өзіне қалдырады

2.11. Қатысушылардың өнер көрсету барысын бейне- немесе киножазбаға түсіру Ұйыдастырушы комитеттің арнайы рұқсаты (тағайындауы) арқылы жасалады

**3. Байқауды өткізу реті**

3.1. Байқау жұмыстарын көрсету ретін Ұйымдастырушы комитет реттейді

3.2. Байқау сынақтары екі турдан тұрады. Бірінші тур 2023 жылдың ақпан айының 18-не дейін өткізіледі. Екінші туры - 2023 жылдың 24 ақпанда өткізіледі.

3.3. Бірінші және екінші турдың әрбір байқау жұмысы қазылар алқасымен жеке 10 баллдық жүйе бойынша бағаланады және тиісті бюллетенге тіркеліп отырады.

3.4. Қазылар алқасы байқау жұмыстарын келесі критерийлер бойынша бағалайды:

1 ТУР

Бірінші турдың мақсаты болып байқауға қатысушының бейнелеу сауаттылығының деңгейін анықтау болып табылады: айналадағы дүние заттарын кез келген графика немесе кескіндеме техникасында суреттей білуін; бейнелеу объектісін орналастырудағы композициялық сауаттылығын, тепе-теңдігін дәл тауып құруын; бейнелеу объектісінің көлемді-пластикалық, фактуралық және басқа да сипаттамасын негізгі реңдік және түстік қатынастар арқылы жеткізе білуін.

2 ТУР

Екінші турдың мақсаты – қатысушының пьеса бойынша салған сахна декорациясының/кейіпкер гримінің/кейіпкер костюмінің эскизі арқылы композициялық ойлау қабілетінің, фантазиясының, тақырыпты аша білуінің деңгейін анықтау (пьеса жанры және эскизді орындау техникасы қатысушының қалауы бойынша).

3.5. Қазылар алқасының шешімі жинаған баллдарды есептеу арқылы анықталады. Байқау қорытындылары тиісті хаттамамен рәсімделеді.

3.6. Байқау нәтижелері бойынша қорытындылар қатысушыларға Байқаудың соңғы күні хабарланады.

**4. Қазылар алқасы жұмысының реті және жеңімпаздарды марапаттау**

4.1 Байқауға қатысушылар жұмыстарын Т.Қ.Жүргенов атындағы Қазақ ұлттық өнер академиясының «Сценография» кафедрасының профессорлық-оқытушылық құрамынан құрылған кәсіби қазылар алқасы бағалайды.

4.2 Қазылар алқасының мүшелері мен жауапты хатшы Байқау бағдарламасына кіретін барлық отырыстарға қатысады.

4.3 Қазылар алқасының мүшелері әрбір жұмыс бойынша тиісті баллдарын бюллетендерге қойып, хатшыға санауға жіберіп отырады

4.4 Қазылар алқасының мүшелері келесі номинациялар бойынша мараптаттауға ұсынады:

- I, II, III-ші дәрежелі лауреат;

4.5 I, II, III-ші дәрежелі лауреат атанған Байқау жүлдегерлері Т.Қ.Жүргенов атындағы Қазақ ұлттық өнер академиясына оқуға түсу үшін шығармашылық емтихан тапсырмайды, ҰБТ нәтижелері бойынша қабылданады.

4.6 Байқауға әкелінген үздік жұмыстар авторлары Т.Қ.Жүргенов атындағы Қазақ ұлттық өнер академиясына оқуға түсуге «Сценография» кафедрасы мен «Театр өнері» факультетінің кепілдемесін және рұқсатын алады

4.7 Байқауға қатысуға талпынушылар өзінің өтінімі мен материалдарын Ұйымдастырушы Комитетке 2023 жылдың 18-шы ақпанға дейінгі (қоса алғандағы) мерзімде жібере алады. Ұйымдастырушы Комитеттің адресі: 050000; Алматы қаласы; Панфилов көшесі, 127; Т. Қ. Жургенов атындағы ҚазҰӨА-сы, «Сценография» кафедрасы. Қосымша ақпарат алу контактілері: e-mail: kaznai\_scenography@mail.ru. Call-центр: +7 747 8965317, +7 7066706007

**5. Байқау комиссиясының міндеттері мен құқықтары**

1. Ұйымдастыру комитетіне ұйымдастыру жұмыстары мен жүргізудің негізгі әдістерін әзірлеуге, диплормдарға арналған шаблондар дайындауға, конкурстық комиссия құрамын бекіту туралы ректордың бұйрығымен таныстыруға, академияның ресми сайтына және факультеттің әлеуметтік желісіне (инстаграм, фейсбук парақгшаларына) ақпараттық хаттарды жариялауға, конкурс бойынша түскен қоңыраулармен хаттарға уақытылы жауап беруге міндетті.
2. Байқау қатысушыларына ақпараттық хаттар жіберуге, конкурс ережелерімен таныстыруға, комиссия мүшелігіне қатысуға ұсыныстар тастауға міндетті;

3. Жұмыстарды бағалауда барынша әділеттілікті қамтамасыз ету мақсатында байқау қатысушыларының барлық жұмыстары талқыланады. Жұмысты бағалау кезінде талапкерлер мен қазылар алқасының мүшелері арасында толық өзара түсіністікке қол жеткізу;

4. Ұйымдастыру комитеті конкурстағы жұмыстарды көрсету тәртібін белгілеуге, конкурсқа дейін жіберілген өтініштер мен жұмыстарды іріктеуге және конкурсқа сай емес жұмыстарды қайтаруға құқылы;